EkBass/fiwiki-20250220-pages-articles huggingface dataset:
Phobos

Phobos [fo:bos] on Deimoksen ohella toinen Marsin kuista. Se on Deimosta suurempi ja kiertää lähempänä Marsia, alle 6 000 kilometrin korkeudessa Marsin pinnasta. Aurinkokunnassa ei minkään muun kuun tiedetä kiertävän lähempänä planeettaa. Phoboksen ja Deimoksen löysi yhdysvaltalainen tähtitieteilijä Asaph Hall vuonna 1877. Phobos on nimetty kreikkalaisen mytologian Foboksen mukaan. Phobos tarkoittaa pelkoa, Deimos taas kauhua. == Kiertorata == Phobos kiertää Marsia synkronisen radan sisäpuolella, eli se kiertää Marsia planeetan kiertymisnopeutta nopeammin. Siten se nousee lännestä, liikkuu hyvin nopeasti taivaanrannan halki ja laskee itään, yleensä kahdesti päivässä. Kiertoaika Marsin ympäri on 7 tuntia 39,2 minuuttia ja Marsin pyörähdysaika on 24 tuntia, 39 minuuttia ja 36 sekuntia. Matalasta kiertoradasta johtuen se ei näy kaikkialta Marsin pinnalta. Hotakainen: Mars – myytistä maisemaksi 2005, s. 161 === Hajoaminen === Vuonna 2015 julkaistun tutkimuksen mukaan Phoboksen kiertorata laskee 2 metriä vuosisadassa. Tämän myötä tutkijat arvioivat kuun hajoavan vuorovesivoiman vaikutuksessa 30-50 miljoonassa vuodessa ja leviävän renkaaksi Marsin ympärille. Renkaan kesto kiertoradalla riippuu mm. millä korkeudella Phobos hajoaa, mutta arvioiden mukaan osia siitä säilyisi 1-100 miljoonaa vuotta. Phoboksen pinnassa jo näkyvien uurteiden arvioidaan olevan osa tätä prosessia. Tutkimusryhmän mallinnusten mukaan kyseessä on vuorovesivoimien aiheuttamat venymisjäljet. == Fyysiset ominaisuudet == Phoboksessa on lukuisia kraattereita. Se on muodoltaan hyvin epäsäännöllinen, kooltaan 27 kilometriä kertaa 22,4 kilometriä kertaa 18,8 kilometriä. Phobos ja Deimos muistuttavat hieman perunaa ulkomuodoltaan. Phobos koostuu tummasta pintamateriaalista, samanlaisesta mitä esiintyy uloimmalla asteroidivyöhykkeellä. Phoboksen on arveltu olevan Marsin kiertoradan vangiksi jäänyt alun perin ulommasta aurinkokunnasta lähtöisin oleva asteroidi. Toisen arvion mukaan se on Marsin pinnalta törmäyksessä lentäneestä materiaalista kasaantunut löyhä sorakasa. Luultavammin Phobos koostuu kiven ja jään sekoituksesta. Mars Global Surveyor -luotaimen kuvien mukaan Phobosta peittää noin metrin paksuinen hieno pölykerros, mikä muistuttaa Kuussa esiintyvää regoliittiä. == Katso myös == *Phobos-Grunt *Phobos (avaruusluotain) == Lähteet == * * Web archive 2009 ===Viitteet=== == Aiheesta muualla == * Marsin Phobos-kuu ppirstoutumassa - Tiedetuubi * * Luokka:Marsin kuut
Biljoona

Biljoona on miljoona miljoonaa eli tuhat miljardia eli miljoonan toinen potenssi: (106)2 = 1012 = 1 000 000 000 000. Näin ollen se on luku, jossa on 1 ja 12 nollaa. Sana biljoona koostuu osista b(i)- ja -iljoona, joista alkuosa tarkoittaa kahta ja loppuosa viittaa miljoonaan. SI-järjestelmässä biljoonaa vastaava kerrannaisyksikkö on tera. Huomaa, että nykyenglannin sana billion tarkoittaa yleensä miljardia eli lukua 109. Englannin kielessä biljoonasta käytetään usein sanaa trillion. == Katso myös == * Suurten lukujen nimet == Lähteet == Luokka:Luonnolliset luvut Luokka:Seulonnan keskeiset artikkelit
Charles Richter

Charles Francis Richter (, 26. huhtikuuta 1900 – 30. syyskuuta 1985) oli yhdysvaltalainen seismologi, joka on kuuluisa maanjäristyksen voimakkuuden määrittelevän Richterin asteikon luomisesta. Richter syntyi ohiolaisella maatilalla, mutta muutti äitinsä kanssa Los Angelesiin vuonna 1916. Hän opiskeli Etelä-Kalifornian ja Stanfordin yliopistoissa sekä Kalifornian teknillisessä instituutissa, josta hän valmistui tohtoriksi 1928. Richter käytti maanjäristysasteikkoaan ensimmäisen kerran vuonna 1935. Hän loi asteikon yhteistyössä Beno Gutenbergin kanssa, joka myös työskenteli Kalifornian teknillisessä instituutissa. == Lähteet == Luokka:Yhdysvaltalaiset seismologit Luokka:Vuonna 1900 syntyneet Luokka:Vuonna 1985 kuolleet
Luettelo suomen kielen lyhenteistä

Tässä luettelossa on yleisiä suomen kielessä käytettäviä lyhenteitä. * ao. asianomainen * eaa. ennen ajanlaskun / ajanlaskumme alkua (merkitsee samaa kuin eKr.) * eKr. ennen Kristusta, ennen Kristuksen syntymää, ennen kristillisen ajanlaskun alkua * em. edellä mainittu * eo. edellä oleva * esim. esimerkki, esimerkiksi * huom. huomautus, huomio * jaa. jälkeen ajanlaskun / ajanlaskumme alun (merkitsee samaa kuin jKr.) * jKr. jälkeen Kristuksen, jälkeen Kristuksen syntymän, kristillisen ajanlaskun alun jälkeen * jms. ja muuta sellaista * jne. ja niin edelleen * k. *# katu *# kuoli, kuollut *ka. keskiarvo * kko kirkko * klo kello * ko. *# kyseessä oleva *# kyseenomainen * krs kerros * ks. katso * l. eli * ma. määräaikainen (virkasuhteesta) * ml. mukaan lukien, mukaan luettu(i)na * mm. muun muassa, muiden muassa * mrd. miljardi(a) * N.N., NN (nomen nescio) nimi tuntematon * n. noin * nk. niin kutsuttu * nro tai n:o tai no. numero * ns. niin sanottu * os. *# osoite *# osasto * o.s. omaa sukua * oto. oman toimensa ohella * pl. palkkausluokka, pois lukien * po. *# puheena oleva *# pitäisi olla * psta puolesta (lähinnä allekirjoitusten yhteydessä) * puh. puhelinnumero * pvm. *# päivämäärä *# paikallisverkkomaksu * s. *# sivu(t), sivu(i)lla *# syntyi, syntynyt * so. se on * tjsp. tai jotain sinne päin * tm. tai muuta * tms. tai muuta sellaista * tmv. tai muuta vastaavaa * ts. toisin sanoen * v. vuonna, vuoteen, vuosina, vuotias * va. väliaikainen * vrt. vertaa * vs. viransijainen * vsta vuodesta * vt. virkaa toimittava * yht. yhteensä * ym. ynnä muuta * yms. ynnä muuta sellaista * yo. ylioppilas == Katso myös == * Luettelo lyhenteistä == Lähteet == * Suomen kielen lyhenteistä Lyhenteistä
Fuusio

Fuusio tarkoittaa seuraavia: * fuusio, ydinreaktio, jossa kaksi kevyttä atomiydintä yhtyy yhdeksi raskaammaksi * fuusio tai fuusiojazz, 1960-luvulla alkanut musiikin suuntaus * fuusio, yritysten sulautuminen yhdeksi yhtiöksi. Luokka:Seulonnan keskeiset artikkelit
Validointi

Validointi, eli vahvistaminen on prosessi, jossa tarkistetaan, että prosessin kohde täyttää jotkin tietyt kriteerit. Kohde voi olla esimerkiksi tietokoneohjelma tai valmistusprosessi. Varsinkin lääketeollisuudessa validointi on yleistä. == Validointi ja HTML-, XHTML- tai XML-dokumentit == Käyttökelpoisen HTML-, XHTML- tai XML-dokumentin täytyy olla joko oikein muodostettu () tai paikkansapitävä Oikein muodostettu dokumentti täyttää XML- kielen muotomääritykset siten, että esimerkiksi jokaisella merkinnällä on vastaava loppumerkintä. Oikeellisen dokumentin rakenne tarkastetaan dokumenttityypin mukaisesti. Dokumenttityyppi määrää muun muassa mitä elementtejä voi käyttää dokumentissa. Se määrää myös mitkä elementit saavat sijaita minkäkin elementin sisällä ja mitä ominaisuuksia kuuluu millekin elementille. Validaattori on ohjelma, joka tarkastaa koneellisesti dokumentin oikeellisuuden dokumenttityypin mukaan. == Aiheesta muualla == * Truugo: XML- validointi * Weppipakin artikkeli Mitä on validointi? * IdeaCafe: Dokumenttityypin merkitys validoinnissa ===Suosituimpia vahvistimia=== * WDG:n validaattori HTML-dokumenteille * W3C:n validaattori HTML-dokumenteille * W3C:n validaattori CSS-dokumenteille Luokka:XML Luokka:Seulonnan keskeiset artikkelit
Chihuahua

Chihuahua voi tarkoittaa seuraavia: * Chihuahua, kaupunki Meksikossa * Chihuahua, osavaltio Meksikossa * Chihuahua, koirarotu * Chihuahuan aavikko, autiomaa Yhdysvaltojen ja Meksikon rajalla * Chihuahua, juustotyyppi.
517

== Tapahtumia == * == Syntyneitä == * == Kuolleita == * 5. huhtikuuta - Konstantinopolin patriarkka Timoteus I. Luokka:500-luku
516

== Tapahtumia == *Sigismundista tuli burgundien kuningas. == Syntyneitä == *Atalarik, ostrogoottien kuningas == Kuolleita == * Gundobad, burgundien kuningas. Luokka:500-luku
515

== Tapahtumia == * Pohjoisen Wei-dynastian hallitsijaksi nousi Xuan Wu Din leski Hu, innokas buddhalaisuuden kannattaja. == Syntyneitä == * == Kuolleita == * Xuan Wu Di, Kiinan pohjoisen Wei-dynastian hallitsija == Lähteet == == Aiheesta muualla == Luokka:500-luku
Tyyliohje

Tyylisivu tai tyyliohje on rakenteisen dokumentin esitystapaa eli tyyliä kuvaava säännöstö. Kantavana ideana on erottaa rakenteen ja esitystavan kuvaus toisistaan. Siten rakenne pysyy yksinkertaisena ja se voidaan esittää monin tavoin. Omana kokonaisuutenaan esitettyä tyyliä puolestaan on helppo muokata tai päivittää. == Tyylikieliä == * CSS * XSL * skaalattavan vektorigrafiikan kuvauskielessä (SVG) on määritelty tyylisääntöjä == Tyylisivut ja HTML == Tyylisivuja käyttäen sivun tekijä voi määritellä HTML- tai XHTML-sivun ulkoasun, esimerkiksi vihreä teksti keltaisella taustalla. Käytännössä saman asian HTML-asiakirjassa voi tehdä antamalla elementeille määritteitä eli attribuutteja; esimerkiksi color="green" ja bgcolor="yellow". Tämä ei ole kuitenkaan suositeltavaa seuraavista syistä: *HTML on tarkoitettu sivun sisällön ja rakenteen esittämiseen, ei ulkoasun määrittämiseen. Esimerkiksi H1-elementillä merkataan päätason otsikko: ` # Pääotsikko `. *Mikäli halutaan määritellä miltä otsikko näyttää, täytyy siihen lisätä määritteitä. Esimerkiksi ` # Pääotsikko `. Tämä on kuitenkin työläs tapa, mikäli sama elementti toistuu asiakirjassa monesti. *Mikäli tulee tarve vaihtaa kaikkien elementtien tyyliä joksikin toiseksi, voi työtä olla melkoisesti - riippuen elementtien määrästä asiakirjassa. *HTML ei sisällä riittävästi ominaisuuksia ulkoasun hallintaan, esimerkiksi tekstin varjostus puuttuu. Periaate *Dokumenttien rakenne määritellään HTML- tai XHTML-dokumentissa. *Dokumenttien ulkoasu määritellään CSS-tyylilomakkeen avulla. Hyödyt *Dokumentin rakenne on yksinkertainen. *Perusdokumenttien tekeminen on helppoa. *Sivuilla yhtenäinen ulkoasu. *Ulkoasun määrittämiseen ei mene aikaa. *Keskitetty ulkoasun päivitys. *Sivujen latausaika lyhenee, koska ei tarvitse siirtää ulkoasun määrittämiseen tarkoitettua tietoa. Haitat *Selaimet näyttävät asian eri tavoin. *Noin 1/20 käyttäjistä käyttää selaimia, jotka eivät tue tyylisivuja. Muistettavaa *Sivujen tiedot on saatava myös ilman tyylejä. *Tyylit eivät saa häiritä sivujen käyttäjiä. *Sivut on testattava huolellisesti erilaisilla selaimilla. == Katso myös == * Www-sisällönhallinta * Informaatioarkkitehtuuri Luokka:W3C-standardit Luokka:Internet
Tuomaanristi

Tuomaanristi, vinoneliömäinen puusta vuoltu lasturisti on joulukoriste saaristoalueelta, lähinnä Korppoosta ja Iniöstä. Joulukoristeen nimi viittaa apostoli Tuomaaseen. Tuomaan päivä (21. joulukuuta) aloittaa perinteisesti joulun ja silloin asetetaan suojelevat ristit oville tai ikkunoille. Esikuvana ovat olleet kirkkojen takorautaiset ristit. Tuomaanristi eli lastukoristeinen risti muistuttaa muodollaan joulun kristillisestä sanomasta. Tervaristi maalattiin navetan oveen tai portin pieleen. Kotipiirin koristelu ristikuvioilla on hyvin vanhaa perua. Pohjanmaalta tunnetaan tapa asettaa männyt ristiin talon pihalle. Tuomaanristi on vähitellen 1930-luvulta lähtien levinnyt koko Suomeen. Ruotsissa on myös Tuomaanristiä muistuttava koriste Ansgarin risti, joka on saanut nimensä Pohjolan apostolin Ansgarin mukaan. Modernin version siitä, Tuomaantähden, on suunnitellut muotoilija Hermanni Vuorisalo. Se valittiin vuoden 2023 uutuustuotteeksi Tampereella Suomen Kädentaidot -messuilla. == Lähteet == Luokka:Joulukoristeet Luokka:Ristisymbolit Luokka:Suomalainen kansanperinne
Zen Café

Zen Café oli Turusta lähtenyt vuosina 1992–2008 toiminut suomalainen rockyhtye. Zen Café tuotti yhteensä kahdeksan albumia ja oli viimeisinä vuosinaan yksi Suomen suosituimpia yhtyeitä. Nimi pohjautuu Robert M. Pirsigin romaaniin Zen ja moottoripyörän kunnossapito. Nimen keksi yhtyeen basisti Kari Nylander. Yhtyeen alkuperäisjäsenistä oli mukana myös Samuli Putro (laulu, kitara). Mikko Oesch (kitara, laulu) ja Tuomo Mäkipaavola (rummut) jättivät yhtyeen ennen ensimmäistä levyä. Yhtyeen kaikkien alkuperäisjäsenten – paitsi Tuomo Mäkipaavolan – kotikaupunki on Raahe. Rumpuja soitti vuodesta 1996 alkaen Pete Parkkonen. Yhtyeen kappaleet sanoitti Samuli Putro, mutta koko yhtye osallistui sävellysten tekoon. Alkutaipaleella radioasemat pitivät singleistä ja pieni yleisö yhtyeestä, mutta levyt eivät käyneet kaupaksi. Menestys alkoi vasta albumista Ua ua vuonna 1999, jonka jälkeen albumit olivat myyntilistojen kärjessä. Tunnetuimpia kappaleita ovat muun muassa ”Todella kaunis”, ”Harri”, ”Aamuisin”, ”Mies jonka ympäriltä tuolit viedään”, ”Tavallaan jokainen on surullinen” ja ”Piha ilman sadettajaa”. Yhtyeen seitsemäs ja viimeinen albumi STOP julkaistiin 13. syyskuuta 2006 laajamittaisen mainoskampanjan siivittämänä, johon kuului muun muassa yhtyeen liittyminen IRC-Galleriaan. Ensimmäinen single tuolta levyltä oli nimeltään ”Rakastele mua”. Vuonna 2007 Zen Café lopetti. Putro on sittemmin tehnyt soolouraa. Zen Café esitti kappaleen ”Todella kaunis” Helsingin Juhlaviikoilla 17.8.2024 Samuli Putron konsertin aikana. Zen Café esitti kappaleet "Piha ilman sadettajaa" sekä ”Todella kaunis” 23.11.2024 Samuli Putron konsertin aikana. == Jäsenet == * Samuli Putro – kitara, laulu * Kari Nylander – bassokitara * Pete Parkkonen – rummut === Entiset jäsenet === * Mikko Oesch – kitara, laulu * Tuomo Mäkipaavola – rummut == Diskografia == === Albumit === * * * * * * * * == Lähteet == == Aiheesta muualla == * * Luokka:Seulonnan keskeiset artikkelit
Kodinkone

Kodinkone on suuri kone, joka suorittaa jotain rutiininomaista kotitaloustyötä. Tämä voi liittyä esimerkiksi ruoanlaittoon, ruoan säilytykseen tai siivoukseen. Kodinkone voi toimia joko sähköllä tai mekaanisesti. Suuret kodinkoneet erotetaan pienkoneista, koska ne ovat suuria, vaikeita liikuttaa ja yleensä jollakin tapaa kiinteästi asennettuja. Suuria kodinkoneita ovat: *astianpesukone *rumpukuivain *pakastin ja jääkaappi *uuni *liesi tai keittolevy *pölynimuri *pesukone *mankeli Maailman suurin kodinkoneiden valmistaja on kiinalainen Haier Group Corporation. == Aiheesta muualla == * Elina Ranta: Kodinkoneen korjaus yhä mahdottomampaa. Taloussanomat 28.7.2011. * Airi Saastamoinen: Halvat ja heikkolaatuiset kodinkoneet vieneet kuluttajien uskon laatuun. Yle Kuningaskuluttaja 16.4.2014. * Luokka:Seulonnan keskeiset artikkelit nl:Huishoudelijke apparatuur
Pienkone

Pienkoneella tarkoitetaan sellaista kodinkonetta, joka on siirreltävissä tai jota käytetään erilaisten tasojen päällä. Usein pienkoneet eivät ole kiinteästi tiettyyn paikkaan sidottuja, vaan niitä voidaan tarpeen vaatiessa pienellä vaivalla siirrellä paikasta toiseen ja myös siirtää väliaikaisesti muihin tiloihin säilytystä varten. Pieniä kodinkoneita eli pienkoneita ovat: *hyötykasvikuivuri *ilmastointilaite ja muut lämpö- ja ilmankäsittelylaitteet *jäähdytyslevy *jäätelökone *kahvinkeitin *leipäkone *leivänpaahdin *mehulinko *mikroaaltouuni *monitoimikone *munankeitin *ompelukone *popcorn-kone *pussinsulkijakone *pölynimuri *riisinkeitin *sauvasekoitin *silitysrauta *sähkövatkain *vedenkeitin *voileipägrilli *yleiskone ==Katso myös== *Elektroniikka *Rakennusautomaatio Luokka:Kodinkoneet
Anna Kurnikova

Anna Sergejevna Kurnikova (, muissa kielissä käytetään myös ranskankielistä kirjoitusasua Kournikova, s. 7. kesäkuuta 1981 Moskova, Neuvostoliitto) on venäläinen uransa päättänyt tennispelaaja. Kurnikova voitti ensimmäisen Grand Slam -tittelinsä vuonna 1999 Australian avoimissa naisten nelinpelistä parinaan Martina Hingis. Kurnikova ja Hingis ovat otelleet varsin usein nelinpeliparina. Vaikka Kurnikova on usein sijoittunut 20 parhaan joukkoon WTA-kiertueilla, hän ei ole koskaan voittanut WTA-tason turnausta kaksinpelissä. Hän on kuitenkin selviytynyt useasti loppuotteluun ja semifinaaleihin. Parhaimmillaan Kurnikovan WTA-ranking kaksinpelissä on ollut kahdeksas (marraskuu 2000) ja nelinpelissä ensimmäinen (marraskuu 1999). Vuonna 2003 Kurnikova jätti kauden kesken eikä ole sen jälkeen ottanut osaa WTA-kiertueen turnauksiin. Hän on kuitenkin silloin tällöin pelannut näytösotteluissa, joilla on kerätty rahaa hyväntekeväisyyteen. Kurnikova on myös tehnyt muuta hyväntekeväisyystyötä.Anna Kournikova's Charity Work Lukuisia Kurnikovan suhteita on käsitelty iltapäivälehdissä, ja hän on ollut niukkapukeisissa kuvissa useissa miestenlehdissä. Hän toimiikin nykyään tennisuransa ohella mallina. Hän pääsi People-lehden 50 kauneimman ihmisen joukkoon vuonna 1998 ja hänellä on ollut pieni motellinhoitajan rooli vuoden 2000 elokuvassa Me kaksi & Irene (Me, Myself and Irene), jonka pääosaa näytteli Jim Carrey. Kurnikova asuu nykyisin Yhdysvalloissa Floridassa Miami Beachin kaupungissa.https://www.miamiherald.com/miami-com/miami-com- news/article226189955.html Hän on seurustellut laulaja Enrique Iglesiasin kanssa vuodesta 2002 ja he ovat tiettävästi naimisissa.https://www.oprahmag.com/entertainment/a28102536/enrique-iglesias- wife-anna-kournikova-marriage/Enrique Iglesias haluaa lomaa Anna Kurnikovasta, 26.9.2007 He saivat kaksoset, tytön ja pojan, joulukuussa 2017 ja tytön tammikuussa 2020. == Tilastoja == * WTA-sijoitukset vuosittain kaksinpelissä: 1995-281, 1996-57, 1997-32, 1998-13, 1999-12, 2000-8, 2001-74, 2002-35, 2003-305 * WTA-listan korkein sijoitus kaksinpelissä: 8 (20. marraskuuta 2000) * WTA-listan korkein sijoitus nelinpelissä: 1 (22. marraskuuta 1999) * Voitto- tappiotilasto kaksipeleissä: 209-129 * Voitto-tappiotilasto nelinpelissä: 200-71 * Palkintorahat: 3 584 662 dollaria * WTA-finaalissa neljästi: 2002: Shanghai, 2000: Moskova, 1999: Hilton Head, 1998: Miami. * Nelinpelissä voittoja 16 (suluissa parin nimi): 2002 - Australian Open (Hingis), 2002 - Shanghai (J. Lee), 2001 - Sydney (Schett), Moskova (Hingis), 2000 - Season- Ending Championships (Hingis), 2000 - Gold Coast (Halard-Decugis), 2000 - Hamburg (Zvereva), 2000 - Filderstadt (Hingis),2000 - Zürich (Hingis), 2000 - Philadelphia (Hingis); 1999 - Australian Open (Hingis), 1999 - Season-Ending Championships (Hingis), 1999 - Indian Wells (Hingis), 1999 - Rooma (Hingis), 1999 - Eastbourne (Hingis), 1998 - Tokio [Princess Cup] (Seles). == Lähteet == == Aiheesta muualla == * Luokka:Venäläiset tennispelaajat Luokka:Vuonna 1981 syntyneet Luokka:Elävät henkilöt Luokka:Seulonnan keskeiset artikkelit
Katolisuus

Ilmaisulla katolinen tarkoitetaan yhtä, yhtenäistä ja alkuperäistä Kristuksen ja apostolien perustamaksi ajateltua, universaalia Kristuksen kirkkoa.Katolinen. Aamenesta öylättiin. Suomen evankelis-luterilainen kirkko. Viitattu 14.10.2024. Sana tulee kreikan sanasta katholikein (καθολικην), joka tarkoittaa ”yleistä”. Athanasioksen uskontunnustuksen mukaan ihmisen on pelastuakseen pitäydyttävä katoliseen uskoon, mitä ilman joutuu kadotukseen. Roomalaiskatolinen kirkko ja ortodoksinen kirkko määrittelevät olevansa ’katolisia’ kirkkoja, ja nykyisten oppineuvotteluiden jälkeen tunnustavat toisensa katolisuuden. Myös jotkut protestanttiset kirkot määrittelevät ominaisuudekseen katolisuuden, kuten anglikaaninen kirkko ja luterilainen kirkko, mutta näillä ei ole vanhojen kirkkojen, roomalaiskatolisen ja ortodoksisen kirkon, hyväksyntää määrittelylleen. Kristuksen kirkon eri osiin syntyi ajan mittaan erilaisia uskonkäsityksiä, joiden edustajat usein kieltäytyivät ehtoollisyhteydessä toisensa kanssa. Näin syntyi niin sanottuja skismoja, joissa oman näkemyksensä mukaan oikeaa oppia tai järjestystä edustavat paikalliskirkot erosivat toisistaan erillisiksi tunnustuskunniksi. Näistä tunnustuskunnista suurin, josta tuli Rooman (myöhemmin Länsi-Rooman) valtakunnan valtionkirkko, tunnetaan nykyisin katolisena kirkkona. == Lähteet == == Aiheesta muualla == Luokka:Kirkko-oppi Luokka:Kristillinen usko ja oppi Luokka:Kristilliset käsitteet Luokka:Seulonnan keskeiset artikkelit
Jokelan junaturma

Jokelan junaturma sattui 21. huhtikuuta 1996 Tuusulassa. Neljä ihmistä kuoli ja 75 loukkaantui, kun Oulusta Kontiomäen ja Kouvolan kautta Helsinkiin matkalla ollut yöpikajuna P82 suistui raiteilta sakeassa sumussa. Tuntia ennen aikataulun mukaista saapumisaikaa Helsinkiin juna suistui raiteilta Jokelan rautatieaseman pohjoispäässä. Jokela sijaitsee noin 50 km Helsingistä pohjoiseen. Junassa oli 139 matkustajaa ja viisi henkilökuntaan kuuluvaa, ja se oli ylittämässä onnettomuushetkellä poikkeavalle raiteelle asetettua vaihdetta. Juna ylitti 35 km/h sallitulle nopeudelle suunnitellun vaihteen kovalla ylinopeudella, mikä aiheutti veturin ja 12 vaunun raiteiltasuistumisen. Useimmat suistuneet vaunut olivat makuuvaunuja. Sakean sumun ja suuren nopeuden takia veturinkuljettaja ei havainnut esiopastinta, joka ilmoitti raiteenvaihdosta Jokelan aseman pohjoispäässä ja joka rajoitti vaihteessa junan suurimmaksi sallituksi nopeudeksi 35 kilometriä tunnissa. Sumun vuoksi näkyvyys oli ajoittain vain muutamia kymmeniä metrejä. Ennen onnettomuutta tapahtumapaikan ohittaneiden junien veturinkuljettajat kertoivat, että opastimien näkyvyys oli erittäin huono. Lisäksi raiteenvaihdon tarpeesta ennakkoon ilmoittava painettu tieto, viikkovaroitus, oli epäjohdonmukaisesti laadittu. Pääopastimelle saavuttaessa junan nopeus oli 133 kilometriä tunnissa, vaikka junan suurin sallittu nopeus saisi pääopastimen opasteen mukaan olla vaihteessa 35 kilometriä tunnissa. Havaitessaan pääopastimen kuljettaja teki hätäjarrutuksen, mutta siitä huolimatta junan nopeus oli veturin saapuessa vaihteeseen 124 kilometriä tunnissa. Matkan aikana kuljettaja oli ajanut useaan otteeseen lievää ylinopeutta välttääkseen aikataulusta myöhästymisen. Onnettomuuden vahingot olivat noin 25 miljoonaa markkaa ja yhteiskunnalle aiheutuneet kokonaismenetykset lähes kolminkertaiset. Onnettomuusjunan veturi Sr1 3048 hylättiin ensimmäisenä Sr1-sarjan veturina onnettomuudesta aiheutuneiden vaurioiden vuoksi. Myös neljä junan vaunuista – Eip 23147, CEmt 24098, Rkt 23837 ja Eit 23101 – jouduttiin hylkäämään. == Lähteet == == Aiheesta muualla == * Onnettomuustutkintakeskus. Junaonnettomuus Jokelassa 21.4.1996 *Yle Elävä arkisto: Sumussa paahtanut juna suistui kiskoilta Jokelassa *Yle Elävä arkisto: Ylinopeus ei ollut Jokelan junaturman ainoa syy *Ylen Elävä arkisto: Satunnaiset sankarit Luokka:Junaonnettomuudet Suomessa Luokka:Tuusulan historia Luokka:Vuoden 1996 onnettomuudet Luokka:1990-luvun junaonnettomuudet Luokka:1990-luvun onnettomuudet Suomessa
Väestö

==Katso myös== * Väkiluku * Väestötiede * Väestönkasvu * Väestötiheys * Muuttoliike * Väestöhistoria
Relikti

Relikti eli jäänne on jokin varhaisemmilta ajoilta periytyvä eliölaji tai -populaatio, joka on jäänyt olosuhteiden muututtua erilleen päälevinneisyysalueesta tai joka muodostaa viimeisen säilyneen osan ennen laajemmin esiintyneestä yksiköstä. Esimerkkejä jäännelajeista ovat saimaannorppa (Pusa hispida saimensis) ja Itämeren kilkki (Saduria entomon), joiden yhteys kantapopulaatioihin on katkennut olosuhteiden muututtua viimeisimmän jääkauden loppuvaiheessa. Jäänne voi myös olla ominaisuus, joka on jäänyt merkityksettömänä tai surkastumana jäljelle. Tällaisia ovat esimerkiksi ihmisen karvapeite, häntäluu ja viisaudenhampaat. Luokka:Eliömaantiede Luokka:Fysiologia
Hovinarri

Hovinarri eli narri oli hoviin kuulunut henkilö, joka huvitti isäntäväkeä muun muassa sukkeluudellaan. Hovinarreja on ollut länsimaissa keskiajalta uudelle ajalle asti. Narri saattoi olla joko oikeasti hölmö (vrt. ) tai vain näytellä hölmöä. Narreja ei ollut pelkästään kuninkaan hovissa, vaan useat aateliston edustajat ja jopa kirkonmiehet pitivät itsellään narria. Narri olikin eräänlainen statussymboli siinä missä erikoinen lemmikkikin keskiajan ja uuden ajan alun yhteiskunnassa. Mielenvikaisia henkilöitä oli myös tavallisen kansan parissa ja hekin naurattivat tavallista kansaa omilla tempuillaan ja oudolla logiikallaan. Myös ammattimaisia narreja eli henkilöitä, jotka ottivat itse narrin osan, oli paljon ja he kiertelivät joko kaupungista toiseen, tai ottivat roolin vain tietyn juhlan ajaksi.Korhonen, Anu: Fellows of Infinite Jest. The Fool in Renaissance England. Turku: Cultural History, University of Turku, 1999. Hovissa narrien tehtävänä oli viihdyttää isäntäväkeä. Narrin repertuaariin kuului paljon erilaisia temppuja, joilla hän sai yleisönsä nauramaan. Luonnollisten hullujen eli mielenvikaisten käyttäminen narrina oli yleistä. He naurattivat yleisöään omalaatuisella puhetyylillään ja oudolla logiikallaan. He saattoivat myös tehdä paljon hullunkurisia asioita. Isäntä saattoi muun muassa kysyä narrilta jotakin asiaa ja tämän outo tai hassu selitys nauratti yleisöä. Ammatilliset narrit pyrkivät matkimaan luonnollisia narreja puhetyylillään. He myös suunnittelivat isompia esityskokonaisuuksia, joissa esimerkiksi järjestivät pilaturnajaisia. Narrilla oli erityinen oikeus tehdä ja sanoa sellaista, mikä muille oli paheksuttavaa tai jopa rangaistavaa. Näin ollen narri saattoi halutessaan jopa kritisoida kuninkaan tai muun mahtimiehen politiikkaa tai pilkata aatelisia, jotka kuuluivat kuninkaan hoviin. Narria saatettiin myös kurittaa sanomisistaan tai tekemisistään. Narri oli yleensä ulkoiselta olemukseltaan jotenkin poikkeava, kuten lyhytkasvuinen tai omituiseksi mielletty. Hänet puettiin usein pukuun, joka korosti hänen hulluuttaan: vihreä-keltaiseen pukuun tai muuten värikkääseen ja monenkirjavaan pukuun. Narrilla oli päässään huppu, tai aasinkorvat, jotka symboloivat hänen tyhmyyttään, sekä monesti tiukuja ja helistimiä ommeltuina vaatteisiin.Klemettilä, Hannele: Keskiajan julmuus. Jyväskylä: Atena Kustannus Oy, 2008. Hovinarrien perinne Englannin hovissa päättyi Kaarle I:n kuoleman myötä vuonna 1649. Muistakin Euroopan hoveista narrit hävisivät 1700-luvun aikana.Tieteen kuvalehti Historia 8/2014, s. 11. Pelikorttien jokerissa on tavallisesti narrin kuva. Helsinkiläinen jääkiekkoseura Jokerit käyttää tunnuksenaan narrin päätä. == Katso myös == * Secretum Philosophorum == Lähteet == == Aiheesta muualla == Luokka:Viihdealan ammatit Luokka:Keskiajan kulttuuri
Radio edit

Radio edit tarkoittaa radiosoittoa varten miksattua versiota musiikkikappaleesta. Radio editin tunnistaa helpoiten siitä, että se on usein lyhyempi kuin alkuperäinen versio, yleensä kitarasoolon tai intron kohdalta. Radio editin ääntä muokataan radioystävällisemmäksi niin, että kappale kuulostaa mahdollisimman hyvältä kompressoinnin jälkeen matkaradiosta tai muusta äänenlaadultaan yleensä heikosta laitteesta kuunneltuna. Luokka:Musiikkikappaleet Luokka:Radio
Eratostheneen seula

Eratostheneen seula on kreikkalaisen filosofi Eratostheneksen kehittämä yksinkertainen algoritmi kaikkien alkulukujen löytämiseen äärellisestä lukujoukosta. Se on tehokkain tapa löytää pienet (alle 10 miljoonaa) alkuluvutThe Prime Glossary: "The Sieve of Eratosthenes", http://primes.utm.edu/glossary/page.php?sort=SieveOfEratosthenes, references 16. November 2008.. == Algoritmi == Seulan toimintaperiaate (algoritmi) on seuraava: # Kirjoitetaan lista kaikista luonnollisista luvuista alkaen kakkosesta ja päättyen johonkin valittuun suurimpaan lukuun n. # Poistetaan listasta kaikki luvun 2 monikerrat (4, 6, 8 jne.). # Listan seuraava jäljellä oleva luku on alkuluku. # Poistetaan listasta kaikki ne luvut, jotka ovat sekä edellisessä vaiheessa löydettyä alkulukua suurempia että sen monikertoja. # Toistetaan vaiheita 3 ja 4, kunnes listan seuraava jäljellä oleva luku on suurempi kuin listan suurimman luvun n neliöjuuri. # Nyt listassa on jäljellä vain alkulukuja. Viidennen kohdan rajoitus lyhentää algoritmin suoritusaikaa suuresti varsinkin suurilla n:n arvoilla. Käsittely voidaan lopettaa jo tässä vaiheessa, koska jokainen luonnollinen luku m, joka ei ole alkuluku, voidaan esittää kahden luonnollisen a ja b tulona: m = a * b, joista kumpikaan ei ole 1 eikä m. Jos tässä a ≠ b, on joko a \le \sqrt{n} ja b \le \sqrt{n}. Näin ollen jokaisella luvulla m < n, joka ei ole alkuluku, on ainakin yksi tekijä, joka on pienempi kuin \sqrt{n}, ja näin ollen jokainen tällainen luku on tähän kohtaan saavuttaessa jo käsitelty. == Esimerkki == Kun halutaan tietää kaikki sataa pienemmät alkuluvut, kirjoitetaan listaan luvut 2—100. Aloitetaan pienimmästä luvusta kaksi, joka on alkuluku, ja poistetaan sillä jaolliset luvut 4, 6, 8, ..., 100. Nyt pienin jäljellä oleva luku on kolme, sekin alkuluku, jonka monikerrat 6, 9, 12, ..., 99 poistetaan. Koska neljä on poistettu, se ei ole alkuluku, ja siirrytään viiteen. Kun on poisto- operaatioissa on saavutettu sadan neliöjuuri 10, kaikki muut kuin alkuluvut on poistettu listasta. ==Lähteet== == Aiheesta muualla == * Interaktiivinen animaatio Luokka:Lukuteoria Luokka:Algoritmit
Elohiiri

Elohiiri tai faskikulaatio tai myokymia on yksittäisen lihaksen ei- tahdonalaista supistelua. Useimmin elohiiri esiintyy silmän ympäristössä, kuten toisessa alaluomessa. Elohiiri voi esiintyä myös nenänpielessä tai suun seudulla, ja joskus samanlaista nikutusta esiintyy käsivarressa tai reidessäkin. Elohiiri syntyy siitä, kun lihaksissa kulkevat hermosykäykset voimistuvat epätavallisen paljon. Supistelu ja nykiminen voivat kestää muutamasta minuutista muutamaan tuntiin, joskus jopa joitain kuukausia. Elohiiren syytä ei tunneta, mutta väsymys, stressi, krapula, ruumiillinen rasitus, lukeminen, näytön tuijottaminen, tupakointi tai runsas kahvin tai alkoholin nauttiminen voivat herkistää sille. Elohiirtä esiintyy ajoittain lähes jokaisella, eikä se ole merkki mistään sairaudesta. Tilaan auttaa yleensä mainitun syyn poistaminen, esimerkiksi nukkuminen tai veden nauttiminen. Pitkään jatkuvaa kasvojen nykimistilaa kutsutaan nimellä tic. Hankalissa tapauksissa ticsiä voidaan hoitaa botuliinipistoksilla. Sana ”elohiiri” on itäsuomalainen murresana. Se viittaa värähtelevän ihonkohdan salaperäiseen elinvoimaan, joka voi esiintyä hiiren hahmoisena. ==Katso myös== * Blefarospasmi ==Lähteet== Luokka:Oireet Luokka:Seulonnan keskeiset artikkelit
Kiinan presidentti

Kiinan presidentti voi tarkoittaa: * Kiinan tasavallan presidentti * Kiinan kansantasavallan presidentti
Sponsorointi

Sponsorointi on tapahtuman, toiminnan, henkilön tai organisaation tukemista joko rahallisesti tai tarjoamalla tuotteita tai palveluita. Arkikielessä sponsorointi voi tarkoittaa mitä tahansa aineellista tukemista, mutta varsinainen sponsorointi tähtää sekä tukijan, että tuettavan hyötymiseen. Sponsori on yksilö tai ryhmä, joka tarjoaa tukea. Sponsorointia harjoitetaan erityisesti urheilun ja kulttuurin eri aloilla. Sponsoroinnin kohteena voi olla myös esimerkiksi televisio-ohjelma, julkinen tila, yhteisö, internetsivusto tai jokin muu kohde, josta sponsori hakee kaupallisen yhteistyön kautta hyötyä omaan liiketoimintaansa. Hyväntekeväisyys poikkeaa sponsoroinnista siinä, että hyväntekeväisyys on toisten auttamista ilman siihen ensisijaisesti liittyvää oman edun tavoittelua. Sponsorointiyhteistyö on vastikkeellista yhteistyötä kahden eri osapuolen, yrityksen ja kohteen kesken. Sponsoroinnin suuri haaste on sen tuloksellisuuden mittaaminen todistettavasti. Fiksusti tehty sponsorointi näkyy sponsorin kassassa tulojen lisäyksenä. Esimerkiksi 16 prosenttia Valioliigaseura Arsenalin kannattajista on käyttänyt seuran pääsponsorina jo pitkään toimineen lentoyhtiön Emiratesin palveluita. Prosenttiosuus on selvästi suurempi tässä segmentissä kuin muiden seurojen kannattajien keskuudessa. == Sponsoroinnin peruselementit == Yrityksen tai yhteisön ulkoista viestintää voidaan myös täydentää muun muassa sponsoroinnilla. Sponsorointiyhteistyön peruselementit voidaan kiteyttää seitsemään kohtaan: #Sponsorointiyhteistyö on vastikkeellista yhteistyötä sponsoroivan yrityksen ja kohteen välillä. #Sponsorointiyhteistyö on yritykselle yksi markkinointiviestinnän keino. #Sponsorointiyhteistyö on kohteelle kilpailuetuja tarjoava kilpailukeino. #Sponsoroiva yritys lainaa sponsoroitavan kohteen myönteistä mielikuvaa omiin markkinointiviestinnällisiin tarkoituksiinsa. #Sponsorointikohde saa yhteistyöstä rahallisen korvauksen tai muuta aineellista etua. #Sponsorointiyhteistyö hyödyttää tasapuolisesti niin sponsoroivaa yritystä kuin kohdetta. #Sponsorointiyhteistyötä toteutetaan käytännössä eettisesti kestävällä tavalla. == Sponsoroinnin historia == Nykyaikaisen sponsoroinnin katsotaan alkaneen 1960-luvulla, jolloin kaupalliset sponsorointiohjelmat saivat alkunsa Yhdysvalloissa. Euroopassa ja Suomessa sponsorointi yleistyi kymmenen vuotta myöhemmin. Suomessa sponsorointi lisääntyi voimakkaasti 1970-luvulla, jolloin pankit ja vakuutusyhtiöt olivat suurimpia sponsoroijia. 1990-luvulla sponsorointi muuttui pelkästä rahoittamisesta laajemmaksi yhteistyökumppanuudeksi. Kulttuurialan ensimmäinen laaja sponsorointi Suomessa alkoi 1980-luvulla, kun SKOP sponsoroi suurta kansainvälistä nykytaiteen näyttelyä Ars 83:a. Myös myöhempiä Ars-näyttelyitä on sponsoroitu eri tavoin. Suurimmat urheilusponsorointikohteet maailmalla ovat olympialaiset ja jalkapallo. Viihteen parissa suuria sponsorointikohteita ovat muun muassa Eurovision laulukilpailu Euroopassa ja American Idol Yhdysvalloissa. ==Katso myös== *Mesenaatti ==Lähteet== ==Aiheesta muualla== * Sponsoroinnin kansainväliset perussäännöt (ICC International Code on Sponsorship) Luokka:Markkinointi Luokka:Hyväntekeväisyys
NTSC

NTSC () on lähinnä 60 Hz sähkönjakelujärjestelmää käyttävissä Tyynen valtameren ympärysmaissa käytössä oleva SDTV-television värijärjestelmä. Eniten NTSC-vastaanottimia on Pohjois-Amerikassa. TV-kuvan väri-informaatio lähetetään mustavalkoisen kuvan kanssa samaan aikaan apukantoaallon avulla, jonka taajuus on useimmiten 3,58 MHz. NTSC-standardissa TV-kuvan kuvataajuus on 30 Hz lomiteltuna 60 kenttään eli puolikuvaan sekunnissa. Kussakin kokonaisessa kuvassa on 480 juovaa. (Lähetyksessä on kaikkiaan 525 juovaa; näkymättömiä juovia käytetään lisäsignaaleille.) TV-kanavan kaistanleveys äänikantoaaltoineen on 6 MHz. NTSC-järjestelmän värien laatu ei ole yhtä hyvä kuin uudemmissa PAL- ja SECAM-järjestelmissä. Sävyeroja aiheuttava värivirhe johtuu radioaaltojen kulkuaikaviiveen aiheuttamasta väriapukantoaallon vaihe- erosta, jolloin kuvan väritasapaino katoaa vastaanottopäässä. Yleisen vitsin mukaan lyhenne NTSC muodostuukin sanoista "Never The Same Color", "Never Time Same Color" tai "Never Twice Same Color" (väri ei koskaan vastaa alkuperäistä). Lisäksi järjestelmän 480 juovan pystyresoluutio on huonompi kuin PAL-standardin 576 juovaa. Kun elokuvia muutetaan NTSC-muotoon, joudutaan tekemään ns. 3:2 pulldown -muunnos, jossa 24 kuvaa sekunnissa muutetaan 30 kuvaksi sekunnissa näyttämällä joka toista filmiruutua kolmen puolikuvan ajan ja joka toista kahden puolikuvan ajan, mikä aiheuttaa nykimistä. PAL- järjestelmässä sama tehdään nopeuttamalla filmin kuvataajuutta 24 kuvasta 25 kuvaan sekunnissa. Yhdysvalloissa ensimmäinen valtakunnallinen NTSC- väritelevisiolähetys toteutettiin 1. tammikuuta 1954, kun NBC esitti värillisenä Tournament of Roses Paraden. Luokka:Televisiotekniikka Luokka:Seulonnan keskeiset artikkelit
Kytkentärima

Kytkentärima (ruuviliitosrima, sokeripalaliitin) on sähkötekninen liitin, jolla liitetään yhteen sähköjohtoja ruuviliitoksin. Tavallisin kytkentäriman käyttökohde ovat valaisinliitännät. Tällöin kytkentärimasta voidaan käyttää nimitystä valaisinliitinKodin sähköturvallisuus 3.2 . Valaisimien kytkemisessä liittimiä on kuitenkin korvannut valaisinpistorasia.Kodin sähköturvallisuus 3.4 Kytkentärimoja on posliinisia ja muovisia, ja niitä on eri kokoisia. Muoviset liittimet myydään tavallisesti katkaistavana liitinrimana, jossa on 10–12 osaa. Kytkentärimalla liitetään useimmiten johtoja, joiden poikkipinta- ala on 1,5–6 mm². == Katso myös == * Riviliitin == Lähteet == == Aiheesta muualla == * Kodin sähköturvallisuus Tukes Luokka:Sähköliittimet
Nokia

Nokia tarkoittaa seuraavia asioita: * Nokia, kaupunki Suomessa * Nokian rautatieasema, rautatieliikennepaikka Nokialla * nokia eli soopeli (Martes zibellina), näätäeläin * Nokia Missio, Nokialta alkunsa saanut karismaattinen luterilainen herätysliike * Nokia, henkilö F. E. Sillanpään teoksessa Ihmiset suviyössä ja sen pohjalta tehdyssä samannimisessä elokuvassa * Lex Nokia, sähköisen viestinnän tietosuojalaki * Princess Nokia eli Destiny Frasqueri, yhdysvaltalainen hip hop -artisti. Nokia viittaa lisäksi seuraaviin yrityksiin: * Nokia Oyj, suomalainen tietoliikennealan yhtiö * Nokia Networks, Nokia Oyj:n tietoliikenneverkkoja valmistava liiketoimintayksikkö * Nokian Capacitors eli nykyinen GE Grid Solutions * Nokian Jalkineet, suomalainen kumijalkineita valmistanut yritys, nykyään Berner Oy:n aputoiminimi * Nokian Paperi eli Oy Essity Finland Ab, ruotsalaiseen Essity-konserniin kuuluva paperitehdas Nokialla * Nokian Renkaat, suomalainen autonrenkaita valmistava yritys. * Nokian Alumiini eli nykyinen Nordic Aluminium * Nokia Chemicals eli nykyinen Kemira Chemicals * Nokian Kaapelit eli nykyinen Prysmian Group * Nokia Kaapelikoneet (myöhemmin Nokia-Maillefer) eli nykyinen kaapelikoneiden valmistaja Nextrom, nanoteknologiayritys Beneq sekä ekstruusioteknologian valmistaja Maillefer Extrusion *HMD Global, joka on lisensoinut Nokia- tavaramerkin puhelimien ja tablettien myyntiin. Luokka:Seulonnan keskeiset artikkelit
Heikki Westerinen

Heikki Markku Julius Westerinen (s. 27. huhtikuuta 1944 Helsinki) on suomalainen shakinpelaaja, joka saavutti kansainvälisen suurmestarin (SM) arvon shakissa 1975. Aikanaan Westerinen saavutti nuorimpana suomalaisena kansainvälisen mestarin (KvM) arvon vuonna 1967. Ennätys säilyi kunnes Joose Norri sai arvon vielä nuorempana. Westerinen on nelinkertainen henkilökohtainen shakin Suomen-mestari (viimeksi 1970). Westerinen on filosofian kandidaatti ja perhesuhteiltaan naimaton. Westerinen varttui Kuhmossa ja oppi shakin siirrot 9-vuotiaana eräältä luokkatoveriltaan. Hänen ensimmäinen shakkikerhonsa oli vuonna 1956 vain vuoden ajan toiminut Kuhmon shakkikerho. Nykyisin Westerinen vaikuttaa Salon Shakkikerhossa. Westerinen edusti pitkään myös saksalaista SC Solingen -seuraa voittaen joukkueessa Euroopan seuramestaruuden. Westerinen on useiden seurojen kunniajäsen. Nuorella iällä saavutetun kansainvälisen mestarin (KvM) arvonimen lisäksi Westerinen on yksi harvoista ammattilaisuran luoneista suomalaisista shakinpelaajista. Westerinen on osallistunut ennätyksellisen usein shakkiolympialaisiin Suomen joukkueessa, peräti 19 kertaa. Hänen sarjansa oli katkeamaton vuosien 1962 Varnan ja 1996 Jerevanin olympialaisten välillä, ja näiden lisäksi hän pelasi vielä Torinossa 2006. Hän voitti pöytänsä hopeamitalin vuoden 1964 kilpailuissa tuloksella 13/17 (ainoa suomalainen hopea) ja kerran pronssin vuonna 1966 tuloksella 14½/20. Kaikkiaan Westerinen on pelannut olympialaisissa 238 peliä saaden niistä 133½ pistettä eli 56,1 %.SM Heikki Westerisen tulokset olympialaisissa. Olimpbase. Hyvästä Westerisen sommitelmasta käy esimerkkinä sisilialainen peli Najdorfin muunnelmalla Sigurjonssonia vastaan New Yorkissa vuonna 1977New Yorkin peli. Chessgames.. Yksi kuuluisimmista Westerisen peleistä oli hänen voittonsa Boris Spasskia vastaanSpasski-Westerinen, Solingen 1974. Kyseessä oli Spasskin ensiesiintyminen lännessä sen jälkeen, kun hän oli menettänyt maailmanmestaruuden Bobby Fischerille Reykjavíkissa 1972. Peli on julkaistu esimerkiksi aikakausjulkaisussa Shahovski Informator (18) Westerisen omin huomautuksin. == Kirjallisuutta == * * ==Lähteet== * Henkilöhaastattelu sivustolla www.shakki.net * Tulokset Olympialaisissa === Viitteet === == Aiheesta muualla == * * Luokka:Suomalaiset shakinpelaajat Luokka:Shakin suurmestarit Luokka:Shakin Suomen-mestarit Luokka:Vuonna 1944 syntyneet Luokka:Elävät henkilöt
Joose Norri

Joose Norri (s. 20. kesäkuuta 1971 Hamina) on moninkertainen shakin Suomen- mestari. Hän sai kansainvälisen mestarin arvonimen ennätyksellisen nuorena. Suomalaisista kansainvälinen mestari -arvonimen nuoruusennätys oli siihen asti ollut Heikki Westerisellä. Joose Norri on Helsingin Shakkiklubin jäsen. Norri voitti kaksikymmentävuotiaana vuonna 1991 ensimmäisen Suomen mestaruutensa. Puolitoista kuukautta myöhemmin Aku Ankka -lehdessä mainittiin shakkinero Joose Neutonen. Kymmenen vuotta myöhemmin tuli jo viides Suomen mestaruus. Vuodesta 1922 alkaneen shakin Suomen mestaruushistoriassa vain Kaarle Ojanen, Mika Karttunen ja Eero E. Böök ovat saavuttaneet enemmän mestaruuksia kuin Norri. Kansainvälisistä pelaajista Norri arvostaa Aleksandr Aljehinia, Anatoli Karpovia ja Mihail Talia. == Lähteet == == Aiheesta muualla == *Henkilöartikkeli sivustolla www.shakki.net * * Luokka:Suomalaiset shakinpelaajat Luokka:Shakin Suomen-mestarit Luokka:Vuonna 1971 syntyneet Luokka:Shakin kansainväliset mestarit Luokka:Elävät henkilöt
Eero Raaste

Eero Raaste (s. 23. huhtikuuta 1954) on suomalainen shakinpelaaja. https://ratings.fide.com/profile/500097 Hän on kansainvälisillä areenoilla 1970-luvulla pelannut shakin kansainvälinen mestari. Nykyään hän on Helsingin Sanomien vakituinen shakkipalstan pitäjä. Raaste tunnetaan hyvänä ranskalaisen puolustuksen tuntijana Suomessa. == Lähteet == ==Katso myös == * Antti Pyhälä ==Aiheesta muualla== * Raasteen FIDE-kortti * Luokka:Suomalaiset shakinpelaajat Luokka:Vuonna 1954 syntyneet Luokka:Shakin kansainväliset mestarit Luokka:Elävät henkilöt
Aron Nimzowitsch

Aron Nimzowitsch (; 7. marraskuuta 1886 Riika - 16\. maaliskuuta 1935 Kööpenhamina) oli latvialainen shakinpelaaja. Hän oli shakin hypermodernin suuntauksen keskeinen perustaja. Hän ei koskaan voittanut shakin maailmanmestaruutta, mutta oli erinomainen lajin opettaja. Nimzowitsch oli muun muassa ranskalaisen puolustuksen 1.e4 e6 erityinen taitaja. Shakkiavauksista Nimzo-intialainen puolustus 1.d4 Rf6 2. c4 e6 3. Rc3 Lb4 on yksi hänen mukaansa nimetyistä. ==Lähteet== ==Aiheesta muualla== * Luokka:Latvialaiset shakinpelaajat Luokka:Shakin Venäjän-mestarit Luokka:Shakkikirjailijat Luokka:Vuonna 1886 syntyneet Luokka:Vuonna 1935 kuolleet
Tongmenghui

Tongmenghui (), eli Liittopuolue , oli kiinalainen Qing-dynastian kaatamista ajanut vallankumouksellinen puolue, joka toimi ulkomailta käsin. Sen perustivat Sun Yat-sen ja Song Jiaoren Tokiossa 20. elokuuta 1905. Liikkeeseen yhdistyivät Sun Zhongshanin Xingzhonghui (Kiinan elvytysyhdistys), Guangfuhui (Restaurointiyhteisö) ja muita kiinalaisia vallankumouksellisia ryhmiä. Sen poliittinen tavoite oli "ajaa vallasta mantšubarbaarit, palauttaa Kiina kiinalaisille, perustaa tasavalta ja jakaa maa tasaisesti kansalle." Kiinan tasavallan perustamisen jälkeen Tongmenghui hajosi yhtenäisen linjan rakoillessa kun päätavoite oli saavutettu. Suuri osa sen jäsenistä ja kannattajista siirtyi Sun Yat-senin perustamaan nationalistipuolue Guomindangiin. ==Katso myös== *Kiinan tasavallan historia Luokka:Kiinan historia Luokka:Kiinan puolueet Luokka:Puolisotilaalliset järjestöt Luokka:Salaseurat
Pjotr Svidler

Pjotr Veniaminovitš Svidler (, s. 17. kesäkuuta 1976 Leningrad, Neuvostoliitto) on shakin suurmestari. Svidler on seitsenkertainen shakin Venäjän-mestari (1994, 1995, 1997, 2003, 2008, 2011 ja 2013). Hän saavutti jaetun toisen sijan San Luisin MM-kisoissa vuonna 2005 ja voitti FIDE:n maailmancupin vuonna 2011. Svidler aloitti pelaamisen kuusivuotiaana. Hän asuu edelleen synnyinkaupungissaan Venäjällä. Korkeimmillaan hän on ollut FIDE:n maailmanlistalla neljäs vahvuusluvulla 2 765 (tammikuussa 2006). Svidler toimi maailmanmestari Vladimir Kramnikin avustajana MM-ottelussa Brissagossa 2004. Hänen roolinsa oli valmistella avauksia, jotka alkavat 1.e4. Svidler voitti Mainzissa 2003 shakki960-lajin maailmanmestaruusottelun Unkarin Péter Lékóa vastaan. Tasainen ottelu päättyi lopulta viimeisen pelin voittaneen Svidlerin voittoon pistein 4½–3½. Pelimuoto tuonnetaan myös nimellä Fischer Random -shakki, ja siinä arvotaan upseereiden sijainti pohjarivillä. Svidler puolusti titteliään kaksi kertaa menestyksellisesti, voittaen Levon Aronianin 2004 ja Zoltán Almásin 2005, kunnes hävisi Aronianille 2006. Svidler on innokas kriketin seuraaja. ==Lähteet== ==Aiheesta muualla== * * Luokka:Venäläiset shakinpelaajat Luokka:Shakin suurmestarit Luokka:Shakin Venäjän-mestarit Luokka:Vuonna 1976 syntyneet Luokka:Elävät henkilöt
Viktor Kortšnoi

Viktor Lvovitš Kortšnoi (Ви́ктор Льво́вич Корчно́й; 23. maaliskuuta 1931 Leningrad, Neuvostoliitto – 6. kesäkuuta 2016 Wohlen, Aargau, Sveitsi) oli shakin suurmestari. Häntä pidetään yleisesti vahvimpana pelaajana, josta ei tullut maailmanmestaria. Korkeasta iästään huolimatta hän pelasi aktiivisesti turnauksissa vuoden 2012 lopulle asti. Kortšnoi voitti Neuvostoliiton shakkimestaruuden neljä kertaa vuosien 1960–1970 välillä. Vuonna 1974 hän pelasi MM-ehdokasottelun Anatoli Karpovia vastaan. Karpov voitti ottelun pistein 12,5–11,5. Tätä voidaan pitää Kortšnoin ensimmäisenä otteluna maailmanmestaruudesta, sillä Bobby Fischerin kieltäydyttyä pelaamasta Karpovista tuli maailmanmestari vuonna 1975 ilman loppuottelua. Vuonna 1976 Kortšnoi loikkasi länteen pelattuaan kansainvälisessä shakkiturnauksessa Amsterdamissa. Sittemmin hän asui Alankomaissa, Länsi-Saksassa ja vuodesta 1978 lähtien Sveitsissä, jota hän edusti. Kortšnoi pelasi maailmanmestaruusottelun Karpovin kanssa 1978. Kuten vuonna 1974, Karpov pääsi kolmen pisteen johtoon mutta Kortšnoi tasoitti tilanteen. Ottelu päättyi niukimmalla erolla voitoin 6–5 Karpovin voittoon. Vuoden 1981 MM-ottelun Karpov voitti vakuuttavammin voitoin 6–2. Syyskuussa 2006 Kortšnoi voitti senioreiden maailmanmestaruuden. Vuoden 2012 lopulla Kortšnoi sairastui aivoverenkiertohäiriöön. Hän kuitenkin toipui ja pelasi maaliskuussa 2014 kahden pelin näytösottelun suurmestari Wolfgang Uhlmannia vastaan, voittaen molemmat pelit. Kortšnoi kuoli 85-vuotiaana Wohlenissa Sveitsin Aargaun kantonissa 6. kesäkuuta 2016. ==Lähteet== ==Aiheesta muualla== * Luokka:Shakin suurmestarit Luokka:Sveitsiläiset shakinpelaajat Luokka:Neuvostoliittolaiset shakinpelaajat Luokka:Vuonna 1931 syntyneet Luokka:Vuonna 2016 kuolleet
Judit Polgár

Judit Polgár (s. 23. heinäkuuta 1976 Budapest, Unkari) on unkarilainen shakinpelaaja ja shakin historian menestynein naispuolinen pelaaja. ==Elämä ja ura== Polgárin vanhemmat kasvattivat kolme tytärtään shakinpelaajiksi jo pikkulapsesta alkaen. He halusivat todistaa, että kenestä tahansa normaalista lapsesta voidaan tehdä alallaan menestynyt tarpeeksi aikaisin alkavalla intensiivisellä koulutuksella, ja valitsivat keinoksi shakin. Polgár menestyi shakissa jo hyvin nuorena. Hän voitti ensimmäisen kansainvälisen turnauksensa 9-vuotiaana sekä myöhemmin 12-vuotiaiden ja 14-vuotiaiden maailmanmestaruudet. Hän nousi maailman 100 parhaan pelaajan listalle ja maailman parhaaksi naispelaajaksi 12-vuotiaana. Hän saavutti kansainvälisen mestarin arvon 12-vuotiaana ja suurmestarin arvon vain 15 vuoden ja 4 kuukauden ikäisenä, mikä oli silloin ennätys. Vuosina 1988 ja 1990 Polgár voitti isosiskojensa Zsuzsan ja Zsófian kanssa Unkarille kultamitalin shakkiolympialaisten naisten sarjassa. Tämän jälkeen hän ei enää pelannut naisten kilpailuissa. Polgár voitti shakkiurallaan useita merkittäviä turnauksia ja otti useita voittoja maailman parhaista pelaajista, mukaan lukien yhden voiton nopeassa shakissa Garri Kasparovista. Polgár on shakin historian menestynein naispuolinen pelaaja. Hän on ainoa nainen, jonka vahvuusluku on ollut yli 2 700\. Hän oli parhaimmillaan maailman rankinglistan sijalla 8, ja hänen korkein vahvuuslukunsa oli 2 735. Polgár lopetti pelaajanuransa vuonna 2014. Hän on senkin jälkeen ollut aktiivinen shakin parissa pelien kommentoijana, kirjoittajana ja luennoijana. Hän on myös edistänyt shakin käyttöä opetusvälineenä. Hänellä on kaksi lasta. ==Lähteet== ==Aiheesta muualla== * * Luokka:Shakin suurmestarit Luokka:Unkarilaiset shakinpelaajat Luokka:Vuonna 1976 syntyneet Luokka:Elävät henkilöt
Pertti Poutiainen

Pertti Kalervo Poutiainen (5. joulukuuta 1952 Helsinki – 11. kesäkuuta 1978 Helsinki) oli suomalainen shakinpelaaja. Hän nousi shakkimaailman tietoisuuteen Nizzan shakkiolympialaisissa 1974. Hän oli yksi harvoista suomalaisista, jotka ovat kyenneet kamppailemaan tasaväkisesti maailman eliitin kanssa. Koska shakin suomenmestaruuskilpailuja järjestettiin 1970-luvulla vain joka toinen vuosi, Poutiainen ei ehtinyt lyhyen shakkiuransa aikana mestariksi kuin kahdesti (1974 ja 1976). Vakavat mielenhäiriöt sekä pelillisen täydellisyyden tavoittelu johtivat hänet lopulta itsemurhaan 1978. Poutiaiselle myönnettiin peliuransa aikana myös kansainvälisen mestarin arvonimi. == Katso myös == * Luettelo shakin Suomen-mestareista ==Lähteet== == Kirjallisuutta == * ==Aiheesta muualla== * Luokka:Suomalaiset shakinpelaajat Luokka:Itsemurhan tehneet Luokka:Shakin Suomen-mestarit Luokka:Vuonna 1952 syntyneet Luokka:Vuonna 1978 kuolleet